Reaksie op plaasmoorde | Maroela Media
Op Maandag 21 Augustus 2017 begin die werksweek met die nuus dat daar die afgelope naweek vier boere in vyf afsonderlike aanvalle vermoor is. Volgens TLU-SA staan die statistiek vir 2017 op 277 aanvalle waarin 55 boere vermoor is.
Dit vul 'n mens met afgryse om hiervan te hoor, maar blykbaar is dit nie vir almal ewe afgryslik nie. Waarom is mense so stil? Het mense so afgestomp geraak vir hierdie konstante stroom van boerebloed wat deur ons geliefde land vloei, dat daar nie meer daarop gereageer word nie? 'n Vuil bekgeveg by Spur waar 'n man dreig om 'n vrou te klap, oorheers die nuus vir drie maande! Maar 'n bejaarde egpaar wat kaal uitgetrek word en met warm olie en strykysters gemartel word, word net so terloops op enkele nuuskanale genoem…
Daar word talle redes en verskonings aangevoer vir die al groter wordende bloedbad, maar die feit bly staan dat dit onaanvaarbaar is. Dit blyk dat daar 'n doelbewuste uitwissing van boere plaasvind. Die verskoning dat dit "gewone misdaad" is, strook net nie met die wreedheid waarmee die aanvalle gepaard gaan nie. Opruiende uitsprake van politieke leiers moedig eerder die vlaag aanvalle en moorde verder aan as wat dit 'n demper daarop plaas.
Die Suid-Afrikaanse regering, elke verkose parlementslid en elke amptenaar in die staatsdiens, word daarom daaraan herinner dat hulle nie bloot verteenwoordigers van die mense is en dat die kiesers hulle verantwoordelik sal hou nie, maar dat elkeen ook 'n verantwoordelikheid het teenoor God wat van elkeen rekenskap sal eis. Of jy God nou erken of nie, Hy het dit so beskik dat daar in hierdie wêreld owerhede moet wees wat die wanordelikheid van mense moet bedwing deur wette en staatsinstellings.
Soos die Here se kinders in die dae van Nehemia, toe die stad Jerusalem herbou is, en elkeen met die een hand op die spies gebou het en sy swaard aan sy heupe gedra het, moet ons in Suid-Afrika bou en werk. Ons bid nie net vir veiligheid nie, maar moet ook gereed wees om onsself te bewapen en om mekaar daadwerklik te beskerm.
Teen Vrydag 25 Augustus 2017, het die aanvalle gestyg na 282 en nog 'n boer se bloed is deur die Afrika-grond opgeslurp…
– Psalm 17:1–15
christelik moorde plaasaanvalle SAPD TLU SA
Menige Suid-Afrikaner huil oor die moord op boere en kleinhoewe bewoners. Ook natuurlik oor ander wat geroof, gemartel en vermoor word. Ons hoop ons trane op en hoop en glo dit sal beter gaan. Maar dit gaan net slegter. Oral word bohaai gemaak oor goed waar mense leef, maar vir altyd sal vashaak. Geregtigheid is afwesig. Terugkry meer in beheer oor situasies wat howe se tyd roof. Bid die gebed daagliks; saans. Glo in verbetering, maar neem deel aan 'n doelwit wat dit sal meebring. Fokus op die feite – dis skrikwekkend, maar waar en smeek dat dié wat die… Lees meer »
Dat die erwe van ons vadere vir ons kinders erwe bly:
Knegte van die Allerhoogste, teen die hele wêreld vry…
Dankie ds. Shutte. Stem saam met u dat ons mense afgestomp geraak het. Dit is ook waar dat beuselagtige snert meer publisiteit en kommentare kry as plaasmoorde. Heel waarkynlik gaan daar ook weinig kommentaar by hierdie treffende skrywe van u wees. Dankie vir Psalm 17 wat my weer laat besef hoe groot Sy genade is.
Ek dink die tyd om te bid is verby – dis tyd om ten alle tye bewapen te wees, en wees gereed om terug te skiet ! Die booswigte is nie bang vir die polisie of die howe nie, hulle moet dus leer om bang te wees vir hulle bedoelde slagoffers.
"Waarom is mense so stil?"
Uiteindelik vra iemand die vraag wat tot in die buiteland gevra word.
Bravo, ds. Johan Schütte!
Geen petisie, sms-veldtog, webkommentaar of enige sending na die VN sal soveel indruk maak as bv. 'n vreedsame optog deur honderdduisende swartgeklede Suid-Afrikaners met wit kruise nie. Die wêreld moet sién wat gebeur …
Magteloos woedend met die lees van elke nuwe moord op ons mense. Die nuwe Suid-Afrika was veronderstel om 'n "Beter Lewe vir Almal" te beteken, maar die teenoorgestelde is waar.